15. Forslag til Sundhedspolitik for Favrskov Kommune efter høring (Åben)
Tidl. politisk behandling
Forventet sagsgang
SS-U, BS-U, KF-U, TM-U, AU, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag til ny Sundhedspolitik for [adresse] 
Kommune efter høring. 
Favrskov Kommune ønsker at fremme borgernes sundhed ved at sikre, at alle borgere 
har adgang til gode sundhedstilbud. Sundhedspolitikken sætter derudover en fælles retning for de 
kommende års arbejde med at fremme borgernes sundhed i forhold til de områder, hvor der er et særligt 
behov. Den nye sundhedspolitik erstatter den tidligere sundhedspolitik, der var gældende fra 2016-2022. 
Social- og Sundhedsudvalget har sat retningen for sundhedspolitikken, som skal sikre, at der i arbejdet 
med at fremme sundheden i [adresse]: 

Prioriteres områder, hvor der over en årrække er sket en negativ udvikling, eller hvor der er særligt 
store udfordringer i forhold til borgernes sundhed.

Freddy Nissen på områder, hvor kommunen har mulighed for at gøre en forskel. 

Sættes fokus på grupper med særlige udfordringer, eller hvor der er et særligt behov for at sætte ind. 

Arbejdes ud fra retningsgivende mål, som danner udgangspunktet for arbejdet. 
Social- og Sundhedsudvalget har på den baggrund samt med udgangspunkt i relevante sundhedsdata 
udpeget følgende fokusområder for sundhedspolitikken:

Bedre trivsel 

Sundere vægt 

Mere bevægelse 

Flere gode leveår. 
Arbejdet med at forbedre befolkningens sundhed kræver vedholdenhed og længerevarende indsatser, hvor 
der nogle gange kan være behov for at skifte tilgang undervejs. Der er derfor ikke fastsat en dato for udløb 
af sundhedspolitikken. I stedet skal politikken evalueres efter fire år i forbindelse med, at sundhedsprofilen 
for Favrskov Kommune bliver offentliggjort. Sundhedsprofilen viser udviklingen i borgernes fysiske og 
mentale sundhed. 
Udmøntningen af sundhedspolitikken sker gennem udarbejdelsen af en handleplan, som forventes forelagt 
til politisk behandling i september 2023.  
Forslag til sundhedspolitik for Favrskov Kommune er vedlagt sagen. En udgave af forslaget med billeder 
kan ses via dette link: [url]
VURDERING
Social og Sundhed vurderer, at sundhedspolitikken sætter en relevant retning for sundhedsindsatsen i 
Favrskov Kommune. 
Byråd
25. april 2023  19:00
[adresse]: EMN-2022-00098
Dok-ID: 3514534
Sagsbehandler: maths
Favrskov Kommunes sundhedsprofil viser, at folkesundheden i [adresse] er relativt god 
sammenlignet med andre kommuner i regionen. Det er derfor hensigtsmæssigt at fokusere 
sundhedsindsatsen de steder, hvor der over en årrække er sket en negativ udvikling med sundheden, eller 
hvor der er særligt store udfordringer i forhold til borgernes sundhed. 
De fire fokusområder, som er udpeget i sundhedspolitikken, har alle stor betydning for borgernes generelle 
sundhed og risiko for at udvikle sygdom. Det betyder, at arbejdet med fokusområderne kan være med til at 
løfte den generelle sundhedstilstand i [adresse]. 
Der kan inden for hvert fokusområde peges på grupper af borgere, hvor der er et særligt behov for at sætte 
ind med sundhedsfremmende og forebyggende indsatser. Social og Sundhed vurderer derfor, at det er 
relevant at sætte særligt fokus på grupper, hvor behovet og potentialet for at forbedre borgernes sundhed 
er størst. Det kan fx være et særligt fokus på børn og unge, da en god start på livet ofte er afgørende for 
mulighederne for et sundt liv i trivsel som voksen. 
Favrskov Kommune har en lang række etablerede sundhedstilbud og indsatser, der ikke beskrives som 
særlige fokusområder i sundhedspolitikken, men som også har stor betydning for borgernes sundhed. Det 
gælder fx arbejdet med tobaksforebyggelse, idræt i skoler, forløb for sygemeldte i jobcenteret, kommunal 
sygepleje, forebyggende hjemmebesøg, genoptræning og tandpleje.
Forslag til ny sundhedspolitik for Favrskov Kommune har været i høring hos Handicaprådet, Ældrerådet, 
skolebestyrelserne, bestyrelserne i de kommunale dagtilbud, Folkeoplysningsudvalget og [adresse] 
Idrætssamvirke i perioden 1.-14. marts 2023. Der er indkommet høringssvar fra:

Handicaprådet 

Ældrerådet

Favrskov Idrætssamvirke 

Forældrebestyrelsen på [adresse] skolen 

Folkeoplysningsudvalget.  
De indkomne høringssvar er generelt positive over for sundhedspolitikken og er vedlagt som bilag. 
Social og Sundhed finder det positivt, at sundhedspolitikken så mange steder har givet anledning til 
diskussioner om, hvordan der kan arbejdes målrettet med at fremme borgernes sundhed i [adresse] 
Kommune. Høringssvarene vidner om, at der er mange forskellige perspektiver på, hvordan der kan 
arbejdes med sundhedsfremme, og at der lægges vægt på forskellige elementer i arbejdet, afhængigt af 
ens perspektiv og den målgruppe, man arbejder med eller repræsenterer.
I nogle af høringssvarene konstateres det, at sundhedspolitikken er meget overordnet, og der efterlyses 
flere konkrete handlinger rettet mod bestemte målgrupper. Social og Sundhed bemærker, at der i 
sundhedspolitikken er prioriteret fire fokusområder, hvor der over en årrække er sket en negativ udvikling, 
eller hvor der er særligt store udfordringer med borgernes sundhed. Endvidere kræver arbejdet med at 
forbedre borgernes sundhed vedholdenhed og længerevarende indsatser, hvor der også kan være behov 
for at skifte tilgang undervejs. Arbejdet med at definere konkrete indsatser og initiativer rettet mod bestemte 
målgrupper vil derfor ske i forbindelse med udarbejdelsen af handleplanerne for politikken. I handleplanerne 
vil det også fremgå, hvem der har hovedansvaret for gennemførelse af de forskellige indsatser. 
Forvaltningen lægger op til løbende dialog med relevante aktører omkring udmøntningen af 
sundhedspolitikken, men der lægges ikke op til en egentlig høring af handleplanerne.
Social og Sundhed bemærker desuden, at sundhedspolitikken skal ses i samspil med Favrskov Kommunes 
andre strategier, politikker og eksisterende indsatser, som til sammen er retningsgivende for prioritering og 
planlægning af aktiviteter og indsatser.
Til fokusområdet ”Mere bevægelse” gøres der i høringssvarene opmærksom på, at seniorer ofte defineres 
som +60 år, mens de i sundhedspolitikken defineres som +55 år. I sundhedspolitikken har Social og 
Sundhed fastsat aldersgrænsen for seniorer ud fra ønsket om at sætte tidligt ind med sundhedsfremmende 
og forebyggende indsatser. Samtidig er der ikke en fast aldersdefinition for seniorer.
Til fokusområdet ”Sundere vægt” gøres der i høringssvarene opmærksom på, at der er risiko for at 
stigmatisere borgere med høj vægt, når målet er en ”sundere vægt”. Forvaltningen bemærker, at 
definitionen ”sund vægt” skal forstås som en vægt, der giver mindst mulig risiko for sygdom. En sund vægt 
vurderes derfor på baggrund af mere end vægtklassificeringer. I arbejdet med fokusområdet har 
forvaltningen desuden fokus på at forebygge vægtstigmatisering. Det betyder blandt andet, at kommunens 
fagpersoner har fokus på at bidrage til en respektfuld tilgang til borgere med en uønsket høj vægt. 
ØKONOMI
Sundhedspolitikken udmøntes dels via afsatte midler til sundhedsfremme og forebyggelse og dels inden 
for forvaltningens ordinære driftsbudgetter. Social og Sundhed vil have fokus på muligheder for ekstern 
støtte fra relevante puljer.
INDDRAGELSE
I august 2022 drøftede Social- og Sundhedsudvalget, Arbejdsmarkedsudvalget, Børne- og Skoleudvalget, 
Kultur- og Fritidsudvalget samt Teknik- og Miljøudvalget på deres respektive udvalgsmøder mulige 
fokusområder i sundhedspolitikken og kom med konkrete input hertil. Disse blev efterfølgende indarbejdet 
i forslaget til ny politik.
Favrskov Kommune afholdt 28. september 2022 en workshop om fremtidens sundhedspolitik. Til 
workshoppen gav repræsentanter fra foreningslivet, råd, bestyrelser, byråd og kommunens fagfolk forslag 
til, hvilke grupper, der er særlig vigtige inden for hvert fokusområde. Der blev også givet forslag til hvor og 
hvilke indsatser, der kan sættes i gang.
INDSTILLING
Direktøren for Social og Sundhed indstiller til Byrådet:
1.
At forslag til ny sundhedspolitik for Favrskov Kommune godkendes. 
BESLUTNING
Social- og Sundhedsudvalget, 11, april 2023:
Fraværende: Ingen
Indstilles godkendt.
Børne- og Skoleudvalget, 11. april 2023:
Fraværende: Ingelise Dahl og Einer Frandsen
Indstilles godkendt.
Kultur- og Fritidsudvalget, 12. april 2023:
Fraværende: Ingen
Indstilles godkendt.
Teknik- og Miljøudvalget, 12. april 2023:
Fraværende: Ingen
Indstilles godkendt.
Arbejdsmarkedsudvalget, 12. april 2023:
Fraværende: Ingen
Indstilles godkendt.
Økonomiudvalget, 18. april 2023:
Fraværende: Hugo Dahl
Indstilles godkendt.
Byrådet, 25. april 2023:
Fraværende: Kasper Petersen, Hugo Dahl, Line Holm og Ingelise Dahl
Godkendt.
Bilag
1.
Sammen skaber vi sundhed - Sundhedspolitik for Favrskov Kommune  (3470636)
2.
Handicaprådets høringssvar (3515134)
3.
Ældrerådets høringssvar (3515141)
4.
[adresse] høringssvar (3515423)
5.
Forældrebestyrelsen på [adresse] høringssvar (3516536)
6.
Folkeoplysningsudvalgets høringssvar (3516943)
